Pel que fa a l’evolució del PIB de la construcció a Catalunya, els avanços i estimacions dels darrers quatre trimestres anuncien unes taxes de creixement que superen àmpliament les del conjunt. El canvi de tendència encetat a mitjan 2015 i consolidat al llarg de 2016, ha assolit el màxim creixement el darrer any gràcies a la confluència d’un ventall de factors que han propiciat l’activació de la demanda solvent, tant de famílies com d’empreses.